Арсалиаԥҳа Аҟәа иаартхо ааԥынтәи ацәыргақәҵа ҷыдарас иамоу атәы лҳәеит
18:49 07.03.2022 (ирҿыцуп: 21:50 07.03.2022)
Сынтәатәи ааԥынтәи ацәыргақәа шеиҿкаау, иӡыргоу аусумҭақәа ртәы, ацәыргақәҵа ҷыдарас иамоу еиҭалҳәеит Ацәыргақәҵатә зал хада аиҳабы Ельвира Арсалиаԥҳа.
"Аҟазараҿ ашәҭқәа" захьӡу ацәыргақәа аҳәса рымшныҳәа аламҭалаз иаатуеит Аҟәа Ацәыргақәҵатә зал хадаҟны. Иара еиднакылоит 80 инарзынаԥшуа еиуеиԥшым ашықәсқәа ирыҵаркуа аԥсуа сахьаҭыхыҩцәа русумҭақәа. Урҭ рыбжьара иҟоуп Амиалҭтә сахьаҭыхратә галериаҟынтәи инагоу Заур Аџьба, Борис Петров, Олга Брендел, Евгени Котлиаров раԥҵамҭақәа. Ари ацәыргақәҵа ахәаԥшҩы уеизгьы-уезгьы даҭаарц захәҭоу атәы арадио Sputnik аефир аҟны еиҭалҳәеит Ацәыргақәҵатә зал хада аиҳабы Ельвира Арсалиаԥҳа.
Ацәыргақәҵа иаҭаар зҭаху алшара рымоуп ҳәажәкыра 17-нӡа.
Аицәажәара шәаҳар шәылшоит аудиофаил аҟны.